Diari Oficial de la Generalitat Valenciana


Sumari del DOGV 4140, del 03-12-2001 (2001/11832)

Informació pública de la Resolució de 12 de novembre de 2001, del conseller d'Innovació i Competitivitat, per la qual s'autoritza la implantació de tarifa transitòria per a la reparació de la xarxa general a la Mancomunitat del Marquesat: Alfarp, Catadau i Llombai. Expedient número 57422/102001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4140

Data del DOGV
:   03-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11974


Organisme emissor
:   Sociedad Española de Abastecimientos, SA

Tipus de document
:   Anunci

Informació pública de la Resolució de 12 de novembre de 2001, del conseller d'Innovació i Competitivitat, per la qual s'autoritza la implantació de tarifa transitòria per a la reparació de la xarxa general a la Mancomunitat del Marquesat: Alfarp, Catadau i Llombai. Expedient número 57095/102001. [2001/F11544]
  
Vista la sol·licitud presentada per la Sociedad Española de Abastecimientos, SA, per a la implantació de tarifa transitòria per a la reparació de la xarxa general a la Mancomunitat del Marquesat: Alfarp, Catadau i Llombai.
  
Vist que figura incorporat a l'expedient el certificat de l'acord del Ple de la Comissió Gestora de la comunitat esmentada de data 3 de juliol de 2001, favorable a la modificació sol·licitada, havent-se pronunciat en igual sentit el Gabinet Tècnic de Preus i la Comissió de Preus de la Generalitat Valenciana en la sessió del dia 31 d'octubre de 2001.
  
Atés que del que s'ha exposat i les restants dades aportades a les actuacions és procedent aprovar la tarifa sol·licitada, de conformitat amb les normes dictades a l'efecte, sent competència del conseller d'Innovació i Competitivitat l'adopció d'aquesta resolució, en virtut de les atribucions expressament conferides en l'article 9.3 del Decret 82/1984, de 30 de juliol.
  
Vistos el Decret 2.226/1977, de 27 d'agost; l'Ordre del Ministeri de l'Interior de 30 de setembre de 1977; el Reial Decret 2.695/1977, de 28 d'octubre, en relació amb el que s'estableix en el Reial Decret 2.310/1982, de 24 de juliol, i el Decret de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982, la Llei 37/1992, de 28 de desembre, i els restants preceptes de general aplicació, resolc:
  
Autoritzar la tarifa, addicional de l'actualment vigent, que se cita, per al servei de subministrament domiciliari d'aigua indicat i per a una vigència de cinc anys.
  
Tarifa que s'aprova
  
 PTA/trim. Euros/trim.
  
Quota de servei 14 0,0841
  
 PTA/m³ Euros/m³
  
Quota de consum 1,1 0,0066
  
Sobre aquestes tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.
  
Aquesta resolució és definitiva en via administrativa, i s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, d'acord amb el que s'estableix en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que s'estime pertinent.
  
València, 22 de novembre de 2001.- L'apoderat: Francisco Pontes Estevan.